A szerdai filmklub januárban

**TÖRÖK FERENC**

**két filmjét vetíti**

**január 8. (hétfő!): *1945***

**január 10.: *Moszkva tér***

A vetítésekhez kapcsolódóan 2018. január 12-én, pénteken este 8 órakor a Díszteremben

**GELENCSÉR GÁBOR**

 (ELTE BTK Művészetelméleti és Médiakutatási Intézet, Pannonhalmi Szemle főszerkesztő)

filmtörténész

beszélget a filmrendezővel.

*„Rajtam ragadt a* ’Ferike, tudjátok, Moszkva tér!’ *titulus. De ma már persze büszke vagyok rá, mikor például látom, hogy San Sebastiánban a rendszerváltásról szóló legfontosabb filmek közt vetítik, vagy hogy a torrenten még mindig pörög. Nyilván külföldön a korszakot uraló káoszt értik a filmből, a hamis vonatjegyeket, az elcsalt érettségit, jobban érdekli őket az az abszurd társadalmi kontextus, hogy a kommunizmusban a fiatalok nem feltétlenül forradalmat csináltak, sokkal inkább utaztak és/vagy csajoztak.” (Moszkva tér)*

*„A 18 éves fiam izgult végig, és egyszer nagyon sírt. Meglepett, hogy őt is ennyire behúzta. A fiataloknak azért is szól, hogy ne történhessen meg mindez újra, illetve, hogy velük ne lehessen soha ilyet tenni. Tudjuk: amiről beszélni mersz, azt legyőzöd.” (1945)*

A 2001-es Moszkva tér c. film frissen digitalizált változatával és a tavasszal már vetített, azóta több jelentős külföldi filmfesztiválon (Berlin, Miami, Washington, Jeruzsálem) díjat nyert 1945 c. filmmel várjuk a rendezőt, Török Ferencet.

**Mindenkit szeretettel hívunk és várunk!**